钦定古今图书集成/明伦汇编/氏族典/第176卷 > 《廖用贤尚友录》 > 田单
## 钦定古今图书集成/明伦汇编/氏族典/第176卷 > 《廖用贤尚友录》 > 田单

按《史记田单传》：“田单者，齐诸田疏属也。湣王时为临
菑市掾，不见知。及燕使乐毅伐破齐，齐湣王出奔，已
而保莒城。燕师长驱平齐，而田单走安平，令其宗人
尽断其车轴末而傅铁笼。燕军攻安平，城坏，齐人走
争涂，以轊折车败，为燕所掳。唯田单宗人以铁笼故
得脱，东保即墨。燕既尽降齐城，唯独莒、即墨不下。燕”
兵围即墨，即墨大夫出与战，败死。城中相与推田单
为将军以距燕。顷之，燕昭王卒，惠王立，与乐毅有隙。
田单闻之，乃纵反间于燕，燕使骑劫代乐毅。田单遣
使约降于燕。燕军懈，田单乃收城中得千馀牛，为绛
缯衣，画以五彩龙文，束兵刃于其角而灌脂，束苇于
尾，烧其端，凿城数十穴，夜纵牛，壮士五千人随其后。

之，而城中鼓噪从之，老弱皆击铜器为声，声动天地。
燕军大骇，败走。齐人遂夷杀其将骑劫，追亡逐北，所
过城邑皆畔燕而归田单。齐七十馀城皆复为齐。乃
迎襄王于莒，入临菑而听政。襄王封田单，号曰《安平
君》。